Mittauslaitelaki vaatii, että ns. kulutusmittauslaitteet eli veden, kaasun, sähkö- ja lämpöenergian kulutusta mittaavien laitteiden pitää täyttää lain vaatimukset, jos niiden antamaa mittaustulosta käytetään laskutuksessa hinnan määrittämiseen. Laskutuskäytössä olevien mittareiden pitää joko täyttää mittauslaitedirektiivin vaatimukset tai olla tyyppihyväksyttyjä. Hyväksytyn mittarin tunnistaa siinä olevista merkinnöistä.
Laki edellyttää näiltä mittauslaitteilta ennen käyttöönottoa todistetun vaatimustenmukaisuuden lisäksi myös varmennusta käytön aikana, mutta kulutusmittauslaitteiden käyttöä koskeva asetus, jossa varmennusmenettelyt kuvataan tarkemmin, on vasta valmisteilla. Mittaustuloksen hyödyntäjä eli laskuttaja on vastuussa kulutusmittauslaitteiden luotettavuudesta myös käytön aikana.